Isusov poziv
Dobrodošli na 5. lekciju u ovom serijalu "Isusov poziv",
u kojem govorim iz svoje knjige pod istim naslovom "Isusov poziv".
Želim da uradim po jedan video za svako poglavlje knjige.
Sada smo došli do 5. poglavlja koje se zove "Vođstvo Svetoga Duha".
Želim samo reći da volim da budem vođen Svetim Duhom.
Volim to. Uzbuđen sam da budem vođen Svetim Duhom.
Mislim da je to važno za sve nas, vernike, da shvatimo
šta Sveti Duh želi da uradimo.
Nismo pozvani da radimo ovo sami.
Pozvani smo da budemo vođeni od Svetoga Duha.
Želeo sam o tome da govorim u ovom poglavlju.
Želim da počnem time što ću pročitati nešto iz ovog poglavlja:
"Sveti Duh želi da bude isti toliko deo naših svakodnevnih života
kao što je bio deo života prvih učenika.
On želi da nas vodi, da radi kroz nas,
i učini tako da nema nikakve razlike između naših života
i života prvih učenika o kojima čitamo u Delima apostolskim."
Želim da kažem da zaista, zaista, zaista verujem da bi Dela iz Biblije
trebalo da budu normalan hrišćanski život.
Ono što su oni tada iskusili isto je ono što bismo mi trebali danas iskusiti.
Ne bismo trebali graditi na našim crkvenim tradicijama.
Trebali bismo graditi na Bibliji i samo na Bibliji.
A Sveti Duh je tu da bi nas vodio.
On je tu da bi nam pomogao. On je tu da nas uvede u istinu.
On je tu da bi nas podsetio na svaku reč koji je Isus izgovorio.
Kada pogledamo Luku 10, što ćemo pogledati u ovoj knjizi,
stih po stih, počećemo tako što ćemo pročitati sledeće:
"A potom izabra Gospod i drugih sedamdesetoricu,
i posla ih po dva i dva pred licem svojim u svaki grad i u mesto
kuda je sam hteo doći."
Dakle, ovde čitamo da pošto ih je Isus izabrao dvoje po dvoje,
poslao ih je u svaki grad i mesto u koje je sam želeo doći.
Kada je Isus koračao po zemlji bio je vođen Božjim Duhom
i koračao je po zemlji fizički
i želeo je da ide u razne gradove i mesta,
jer je znao da je žetva velika
i da je bilo ljudi koji su Ga čekali u tom gradu, u tom gradu,
u tom mestu i tom mestu.
Dakle, kada je Isus koračao po zemlji fizički želeo je da ide u razna mesta.
Na primer, žena Samarićanka, žena kraj bunara kojoj je otišao.
Ali sada Isus nije više ovde fizički.
Sada je na nebesima.
Ali nije nas ostavio same.
Kada je otišao na Nebo, poslao je svog Duha na zemlju.
I sada, mi smo Hristovo telo, a On je glava.
I kao što je Isus želeo da ide u određene gradove i mesta, u to vreme,
jer je tamo bilo ljudi koji su bili osobe mira,
onih koji su tražili Boga,
na isti način On sada želi da mi, kao Njegovo telo,
putem Svetog Duha u nama,
da idemo u ta mesta.
Istinski verujem da to što čitamo u Delima,
kada govorimo o tome da se bude vođen Svetim Duhom,
i to što je Isus zapovedio da radimo,
da je to isto i danas.
Dela nisu samo dela.. Šta je to?
Je li to knjiga o apostolima
ili je to knjiga o radu Svetoga Duha?
Jer Dela pokazuje šta Sveti Duh može učiniti
u osobi koja sledi Hrista.
Želim da pročitam nešto iz moje knjige, iz ovog poglavlja.
"Kroz cela Dela možemo pročitati kako je Sveti Duh radio
kroz prve učenike.
On je bio veliki deo njihovih života, jer je On bio taj koji ih je vodio.
U Delima čitamo: 'Jer nađe za dobro Sveti Duh i mi.'
(Dela, 15:28), 'Oni, dakle, poslani od Svetoga Duha' (Dela, 13:4),
'Zabrani im Sveti Duh' (Dela, 16:6).
Istinski verujem da bi tako trebalo biti i danas, u našim životima.
Ali u kojim današnjim crkvama čujemo nešto tako?
Gde ikada čujemo da neko tako govori,
govoreći: Hej, nađe za dobro Sveti Duh i mi.
Ili, poslani od Duha, ili im je zabranjeno od strane Duha
da odu tamo i tamo.
To danas ne čujemo, ali i danas bi trebalo biti tako.
Zašto? Jer je Isus isti juče, danas i zauvek,
i Sveti Duh je isti juče, danas i zauvek.
Nastavimo sa čitanjem moje knjige.
"Ovo vidimo još jasnije ako pogledamo učenika Filipa u Delima 8:26-40.
Jednog dana Filip je iskusio da mu je govorio anđeo Gospodnji,
govoreći mu gde da ide.
Kada je došao tamo gde je anđeo rekao da bi trebalo da ode,
video je kočije, a onda mu je Sveti Duh govorio
i rekao da bi trebalo da se približi toj kočiji i da priča sa čovekom u njoj.
Kada je poslušao i otišao, sreo je 'osobu mira'
(o tome ću kasnije).
Taj čovek je bio spreman, tragao je za Bogom, i Filip je podelio evanđelje
sa evnuhom, i ovaj se pokajao.
Čim je evnuh video vodu, odmah se krstio.
Odmah posle krštenja Filip je doživeo nešto zadivljujuće.
Sveti Duh ga je odjednom odneo na drugo mesto.
Zaista je zadivljujuće kada pročitamo kako je Bog radio u Filipovom životu.
Bog je bio deo rane crkve, kao što želi i danas
da bude deo vašeg života i mog života."
Aleluja! Poziv koji nam je Isus dao nije nemoguć.
Nikada nas ne bi pozvao da radimo nešto za šta nam ne bi dao silu.
A On nam je dao Svetoga Duha i Svetim Duhom
možemo iskusiti lude stvari.
Koga Isus želi danas da posetimo?
Kome Isus želi da vi odete i pričate?
Kao što je Filip bio vođen Svetim Duhom, mi danas možemo biti vođeni Svetim Duhom
toj osobi koja je spremna da primi.
Imam mnogo snažnih primera, kada sam video kako me je Sveti Duh
vodio i mislim da bi tako trebalo biti u celom našem životu.
Jedan zanimljiv primer. Malo liči na Filipa u Delima 8,
što smo upravo pročitali.
Pre nekih godina bio sam napolju i šetao se.
Bio sam na ulici i evangelizirao.
Bio sam na putu kući i odjednom sam čuo kako Bog kaže: Stani.
Šta? Vrati se.
Okrenuo sam se, Kada sam se okrenuo video sam čoveka iza sebe.
Pomislio sam da bi njemu trebalo da odem.
On je stajao meni okrenut leđima, tako da nisam želeo da mu priđem
s leđa, tako da sam ga obišao i stajao sam tamo
kao da sam gledao u izlog. Onda sam se okrenuo da mu pogledam lice.
A onda je on odjednom otišao. I ja sam...
Stajao sam tamo, pred izlogom. Pomislio sam: Bože, mislio sam da si rekao:
Stani. Vrati se. A sada je čovek otišao.
Onda sam pogledao u izlog.
To je bio frizer. Smešno je bilo, jer mi frizer nije više bio potreban.
Bilo je čudno, jer sam bio na putu kući,
Bog je rekao: Stani i vrati se. I sada ja stojim pred
izlogom frizeraja.
Tada mi je prišao neko s leđa i rekao:
Izvinite, blokirate vrata. Okrenuo sam se. Oprostite.
Kada sam se okrenuo, pogledao tu osobu i kada sam rekao: Oprostite,
bio sam tako uzbuđen. Jer kada sam ga pogledao video sam da je osoba mira.
Imao je smisla zašto je Bog rekao: Vrati se i stani tamo.
Jer je taj mladić držao jednu ruku pod jaknom ovako.
Rekao sam mu: Hej, stani, stani. Mogu li te nešto upitati?
Veruješ li u Boga?
Rekao je: Vrlo zanimljivo što me to pitaš.
Jer je moja baka umrla pre dve nedelje a imala je Bibliju.
Nasledio sam njenu Bibliju i protekle dve sedmice čitao sam Bibliju svakog dana.
Ali ne razumem šta čitam.
Ovog jutra sam rekao: Bože, ako si stvaran, pošalji mi nekoga da mi objasni šta čitam.
Zadivljujuće. Rekao sam: Ja sam hrišćanin. Hoću da ti objasnim. Daj da se pomolim za tvoju ruku.
Šta se dogodilo? Imao je unutrašnje krvarenje u ruci.
Molio sam se za njega i on je potpuno ozdravio odmah.
Bio je osoba mira i mogao sam sa njim da podelim evanđelje.
Volim ovakve primere. Skoro kao u Delima.
On je bio osoba mira spremna da primi.
A Sveti Duh je rekao: Vrati se. Stani pored izloga.
tako da je taj čovek došao i nije mogao da uđe.
Potrebna su nam ovakva iskustva, kada nas Sveti Duh vodi.
Imam mnogo takvih iskustava.
Verujem da za to postoji razlog. Želim to da podelim sa vama.
Osnovni razlog mislim da je ravnoteža između slušanja Duha i toga da se radi.
Verujem da moramo slušati Duha,
ali verujem i da moramo raditi. Moramo biti poslušni.
Ne čekam da mi Sveti Duh govori,
na taj način... Ima ljudi koji su previše duhovni.
Nemojte biti previše duhovni.
Sreo sam ljude koji su previše duhovni, tako da ne napuštaju svoj dom
osim ako dobiju vrlo, vrlo jasnu reč da Bog kaže: Idi.
Ne, ne treba Sveti Duh da mi kaže: Idi. Zašto?
Jer je Isus već rekao: Idi.
Već je rekao: Idi.
Zato, zašto čekati još jedno: Idi, kada je On već rekao: Idi.
Dakle, ja ne čekam to: Idi.
Idem jer je Isus to već rekao.
Povinujem se jer je to već rečeno u Njegovoj reči.
Ali dok sam poslušan, ja i slušam.
Mislim da je to važno.
Takođe, taj čovek o kojem sam vam upravo pričao, kada je Bog rekao: Stani i vrati se.
Nisam sedeo kod kuće na kauču i izležavao se.
Ne, bio sam napolju, u poslušnosti.
I dok sam bio u poslušnosti - Bog je govorio.
Pročitaću vam nešto iz ovog poglavlja moje knjige.
"Verujem da je važno da imamo stav da činimo šta god je Isus rekao da činimo,
bez obzira da li nam se to sviđa ili ne, ili da li nam Bog govori direknto ili ne.
Važno je da kada izlazite po Njegovoj reči,
da se molite, slušate i pitate Svetoga Duha
postoji li nešto što On želi tog dana da vam kaže.
Tada počinju da se dešavaju stvari.
Na primer, ako pogledamo automobil, možete sedeti za volanom
i okretati volan koliko god hoćete, ali bez obzira koliko okrećete volan,
ništa se neće dogoditi ako se automobil ne pokreće.
Zato što se automobil ne kreće mnogo je teže okretati volan,
ali kada automobil počne da se kreće lakše je okretati volan
a i kola idu gde god želite da idu.
Isto je i sa Bogom i biti vođen Svetim Duhom.
Možemo sedeti u našoj crkvi i moliti se Bogu, i čekati Svetoga Duha da nas vodi.
Možemo se moliti i postiti, ali ništa se ne dešava, jer mi ništa ne činimo.
Ali kada počnemo da slušamo i izlazimo na osnovu Njegove reči, u veri,
dok imamo snažan život sa Bogom molitve i posta,
tada ćemo iskusiti da je mnogo lakše biti vođen Svetim Duhom."
Želim da kažem, to što sam upravo pročitao, zaista verujem u ovo sa kolima.
Ne treba samo da sedimo i mrdamo volan.
Prvo moramo da upalimo kola.
Moramo da upalimo kola. Mi, vi morate početi da slušate.
Zašto? Jer je Isus tako rekao.
Ne čekajte. On je rekao. Poslušajte Njegovu reč.
Sreo sam toliko mnogo ljudi koji: Oh, ne znam koja je Božja volja
za moj život, ne znam šta da radim...
Evo. Uzmite Reč, čitajte, slušajte. To je Božja volja za tvoj život.
Idite sa tim. Radite.
Ali onda, dok to radite - slušajte.
Dok to radite - budite otvoreni za Svetoga Duha.
Zato mislim da je vrlo važno provesti vreme u molitvi i postu.
Post je veoma, veoma važan. Više o tome u mojoj knjizi.
Zaista vas ohrabrujem da je pribavite, ako možete.
Ovom lekcijom želim da vas ohrabrim da idete.
Ne čekajte.
Da, ako niste primili Svetoga Duha, onda nemojte izlaziti.
Ako niste primili Svetoga Duha onda nađite nekoga u blizini.
Idite na www.TLRmap.com, nađite nekoga u blizini ko se može moliti za vas
da primite Svetoga Duha.
To je bio jedini put kada je Isus rekao: Čekajte.
Kada su ljudi čekali na Svetoga Duha.
Ali pošto su primili Svetoga Duha On nije rekao: Čekajte. Rekao je: Idite.
Idite, idite, idite, idite, idite.
Ono što čitamo ovde u Isusovom pozivu, u Luki 10,
nije nešto samo da se molimo i duboko razmišljamo o tome.
To je da bi slušali.
Da idemo i radimo.
Ali dok izlazimo i radimo, o tome ću više kasnije,
kada sve sastavimo i kada damo mnogo svedočanstava,
morate otvoriti uši i slušati šta vam Sveti Duh govori.
Sveti Duh ne govori kroz snažan, zvučan glas.
Sveti Duh govori kroz male, male misli.
Kada ste na ulici, kada pričate sa nekim,
često vidite mnoštvo ljudi, ali onda se molite i kažete: Bože...
Sa kime želiš da pričam? Kome me šalješ?
Često onda vidite jednu osobu kojoj ste nekako privučeni.
Ne znate zašto. Pogled vam padne na tu osobu...
Zašto ta osoba?
Sveti Duh vas vodi.
Ili: Bože, kome danas želim da odem?
Možda je to osoba koju poznajete,
možda je osoba iz vaše porodice, ljudi oko vas,
ta osoba vam padne na pamet.
Često Sveti Duh tako govori.
Bog vam nekoga stavi u misli i Sveti Duh vas vodi.
Kao ja, taj put kada sam išao, bio sam na putu ka kući,
i odjednom misao: Stani. Vrati se. Šta?
Ali idem kući. Vrati se. OK.
Misao koja mi je pala na um. Bog nam često tako govori.
Zato, pitajte Ga kome želi da vas pošalje.
A onda, idite u veri. Idite i pričajte sa tom osobom.
U sledećoj lekciji ove video serije i u knjizi
izneću mnogo više detalja
o tome šta radite kada izađete.
Šta radite kada izađete i nađete tu osobu mira.
Kako govorite evanđelje, kako lečite bolesne,
kako izgonite demone, kako ostajete u njihovoj kući,
kako gradite zajedništva, ako što čitamo u Delima 10, 16 i 19.
Isus i žena kraj bunara,
Pavle, Lidija, i još neki drugi primeri iz Biblije.
Nadam se da ste spremni za to.
Vreme je kratko. Živimo u poslednjim vremenima. Isus se uskoro vraća.
Dajte da kada se vrati da vas nađe u Njegovoj žetvi.
Žetva je obilna. Radnika je malo.
Potrebni ste nam.
Ne radi se o tome da budete neki super evanđelista.
Radi se o tome da Mu budete poslušni.
Nemojte govoriti: Gospode, Gospode, ako ne radite šta je Isus rekao.
Čitajmo Isusove reči. Pogledajmo poziv koji nam je svima dao.
Kao što sam rekao na početku,
možda osećate poziv da budete vođa slavljenja, iako ne vidite to u Bibliji,
ili da budete biznismen, iako to ne vidite.
Mislim da je u redu da ljudi imaju različite pozive,
ono za šta osećaju da ih je Bog pozvao, ali...
Taj poziv ne bi trebalo da nadilazi Isusov poziv.
Možete imati talente, ono što želite da radite,
ali se sve, zapravo, svodi na to da Mu budete poslušni i izvršavate Njegovu volju.
Jer kada kažemo "da" Isusu kažemo "ne" samima sebi.
Kažemo "da" odricanju od sebe i podizanju Njegovog krsta i idenju za Njim.
To je uzbudljiv život.
Do sledećeg puta, podelite ovaj video, pribavite knjigu na Amazonu, ako možete,
ili na www.TheLastReformation.com.
Čitajte knjigu zajedno sa ovim serijalom.
Podelite. Hajde da vidimo crkvu kako se vraća onome na šta nas je Isus pozvao.
Vidimo se sledeći put! Bog vas blagoslovio! Zdravo!
Isusov poziv